32006R0424
L 075/5
JURNALUL OFÍCIAL AL UNIUNII EUROPENE
REGULAMENTUL (CE) NR. 424/2006 AL COMISIEI
din 13 martie 2006
privind eliberarea licențelor pentru importul anumitor citrice preparate sau conservate (mandarine etc.) pentru perioada cuprinsă între 11 aprilie 2006 și 10 aprilie 2007
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 3285/94 al Consiliului din 22 decembrie 1994 privind regimul comun aplicabil importurilor și de abrogare a Regulamentului (CE) nr. 518/94 (1),
având în vedere Regulamentul (CE) nr. 519/94 al Consiliului din 7 martie 1994 privind regimul comun aplicabil importurilor din anumite țări terțe și de abrogare a Regulamentelor (CEE) nr. 1765/82, (CEE) nr. 1766/82 și (CEE) nr. 3420/83 (2),
având în vedere Regulamentul (CE) nr. 658/2004 al Comisiei din 7 aprilie 2004 de instituire a măsurilor de salvgardare definitive împotriva importurilor anumitor citrice preparate sau conservate (mandarine etc.) (3), în special articolul 8 alineatul (1),
întrucât:
(1)
Cantitățile pentru care s-au depus cereri de licențe de către importatorii tradiționali și de către alți importatori în temeiul articolului 5 din Regulamentul (CE) nr. 658/2004 depășesc cantitățile disponibile pentru produsele originare din Republica Populară Chineză (RPC).
(2)
Este necesar să se stabilească de acum înainte, pentru fiecare categorie de importatori, proporția cantităților care fac obiectul unei cereri care se poate importa sub licență,
ADOPTĂ PREZENTUL REGULAMENT:
Articolul 1
Licențele pentru import cerute în temeiul articolului 5 alineatul (1) din Regulamentul (CE) nr. 658/2004 se eliberează în funcție de coeficientele procentuale din cantitățile solicitate menționate în anexa la prezentul regulament.
Articolul 2
Prezentul regulament intră în vigoare la 11 aprilie 2006 și se aplică până la 10 aprilie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 martie 2006.